রাম মন্দির নয়। উত্তরপ্রদেশে রাম মন্দির তৈরির আগেই প্রধানমন্ত্রী নরেন্দ্র মোদী মন্দির তৈরি হতে চলেছে। 
রীতিমতো সাংবাদিক সম্মেলন করে উত্তরপ্রদেশের এক অবসরপ্রাপ্ত ইঞ্জিনিয়ার জানিয়ে দিলেন, মেরঠে তৈরি করা হচ্ছে নরেন্দ্র মোদী মন্দির।
সেই ইঞ্জিনিয়ার জে পি সিংহের দাবি, মন্দিরের ভিতরে থাকবে প্রধানমন্ত্রীর একটি ১০০ ফুটের মূর্তি।
‘‘মোদীজির প্রতি সম্মান জানাতে ও তাঁর কাজের প্রতি বিশ্বাস দেখিয়ে আমি এই মন্দির তৈরির পরিকল্পনা করেছি। মেরঠের সারধানায় ৫ একর জায়গার উপর তৈরি হবে মন্দিরটি’’, জানিয়েছেন জে পি সিংহ।
যাঁরা মোদীর সঙ্গে সাক্ষাৎ করতে পারছেন না, তাঁরা এখানে এসে মোদীকে প্রণাম করতে পারবেন।

এই বিষয়ে অন্যান্য খবর

‘হারিয়ে গেছে’ তাজমহল, আসল গল্প শোনালো যোগী সরকার
রোহিঙ্গা মুসলমানদের নিয়ে মোদীর জন্য বড় সুখবর এল বাংলাদেশ থেকে


মন্দিরের শিলান্যাস হবে ২৩ অক্টোবর। সেখানে বিজেপি জাতীয় সভাপতি অমিত শাহকে নিয়ে আসার চেষ্টা করছেন উদ্যোক্তারা।
দু’বছরের মধ্যেই মন্দির তৈরি হয়ে যাবে বলে আশা জে পি সিংহের। মন্দির তৈরির খরচ হবে প্রায় ১০ কোটি টাকা। জনগণের দান নিয়েই নির্মিত হবে মন্দিরটি।    
২০১৫ সালের ফেব্রুয়ারিতেই অবশ্য গুজরাতের রাজকোটে মোদীর নামে একটি মন্দির তৈরি হয়। তবে শেষ মুহূর্তে প্রধানমন্ত্রীর নির্দেশেই তাঁর মূর্তিটি মন্দির থেকে সরিয়ে নেয় রাজকোট প্রশাসন। 
ফলে এই মোদী মন্দিরের ভবিষ্যৎ কী হবে, তা এখনই বলা যাচ্ছে না।